text: রায়সাহেব ঈশানচন্দ্র সরকার (১৮৪০–১৯১৫) একজন জমিদার ও সমাজসেবী।
  
  পরিচয়
  ঈশানচন্দ্র সরকার ১৮৪০ সালে ফরিদপুরের কোতোয়ালী থানার ঈশান গোপালপুরে জন্মগ্রহণ করেন।
  
  সমাজ সেবা
  
  জমিদারি থেকে প্রাপ্ত অর্থের বিশাল অংশই তিনি সমাজসেবামূলক কর্মকাণ্ডে ব্যয় করতেন। তার জমিদারি এলাকার বাইরেও  বৃহত্তর ফরিদপুরে তিনি বিভিন্ন জনকল্যাণমুলক কর্মকাণ্ড পরিচালনা করতেন। ঈশানচন্দ্র সরকার ঈশান গোপালপুরে তার নিজের খরচে একটি দাতব্য চিকিৎসালয় গড়ে তোলেন।
  
  শিক্ষানুরাগী ঈশানচন্দ্র সরকার ১৮৮৫ সালে ফরিদপুর শহরে নিজ জমিতে ঈশান ইনস্টিটিউশন নামে একটি মাধ্যমিক বিদ্যালয় প্রতিষ্ঠা করেছিলেন, যেখানে প্রভাতী বিভাগে মেয়েরা এবং দিবা বিভাগে ছেলেরা পড়ত। পরবর্তীকালে একই স্থানে শুধুমাত্র মেয়েদের জন্য ঈশান বালিকা উচ্চ বিদ্যালয় গড়ে তোলা হয়েছে।
  
  তথ্যসূত্র
  
  বিষয়শ্রেণী:ফরিদপুর জেলার ব্যক্তি
  বিষয়শ্রেণী:১৮৪০-এ জন্ম
  বিষয়শ্রেণী:১৯১৫-এ মৃত্যু
title: ঈশানচন্দ্র সরকার